Glaoda ar Prad

Glaoda ar Prad (Claude Marie Le Prat e marilh an ti-kêr ; Brest, 25 a viz Genver 1875 - Vern-d'Anjou, 13 a viz Ebrel 1926), skrivet Klaoda 'r Prat gantañ e-unan, lesanvet "Barzh Plougastell", a oa ur c'helenner, ur skrivagner hag un troour brezhonek katolik.

Meur a anv-pluenn en doa : Barz Ab Breiz, Barz Plougastell, Klaoda, Klaoda Gersadiou, Pluenzir ha marteze Klaod Koz.

Buhez
Eus Plougastell e oa e dud, ha di ez ejont en-dro da chom pa oa 4 bloaz o mab. Eno, e Kerzadiou, e voe desavet gant ur voereb dezhañ. D'e 13 vloaz e voe kaset da skol al Likez e Kemper da vevel, met pa voe merzet pegel lemm e oa e spered e voe lakaet kerkent da zeskiñ ar vicher skolaer gant Breuriezh ar Gelennadurezh Kristen. Mestr-skol e voe pevar bloaz goude, e 1892, d'an oad a 17 vloaz eta.

E-pad 23 bloaz e reas skol e Landivizio, ma kelennas da Jos-Pêr ar Braz (ar barzh Dirlemm) ha Fañch Elies Abeozen. Koulz en e vuhez pemdez hag en e vicher skolaer e tifennas ar brezhoneg a-glev d'an holl, d'ur mare m'edo ar "simbol" oc'h ober e reuz e Breizh-Izel.

E 1905, da 30 vloaz, e krogas da skrivañ e brezhoneg, betek ma teuas ar Brezel-bed kentañ. Neuze e rankas mont d'an arme. E 1916 e timezas d'un Dregeriadez, Loeiza Charran. Goude ar brezel e voe teñzorer Feiz ha Breiz.

E 1924 ec'h eas da gelenn da Anjev. Eno e varvas daou vloaz goude. Beziet e voe e Kervaria-Sular, e Treger, bro e wreg.

Oberennoù
Skrivañ a reas kontadennoù, barzhonegoù, kantikoù, pezhioù-c'hoari ha pennadoù e-barzh Feiz ha Breiz, Kroaz ar Vretoned, Ar Bobl, Mouez ar Vro.

En e levrioù kontadennoù, ec’h embannas a-wechoù skridoù savet gant tud all, evel Yann ar Floc’h, Jos-Pêr ar Braz pe Marianna Abgrall, hep na vefe dalc’hmat meneget sklaer an amprestoù-se.
 1905 : Mouez reier PlougastellMouezh reier Plougastell enlinenn e peurunvan, Prud'homme
 1907 : Marvailhou ar Vretoned e-tal an tan, Prud'homme • Ar bugel hag ar Barz, Revue de Bretagne, Vol. XXXVIII, 07-12/1907
 1908 : Buez Arzur a VreizBuhez Arzhur a Vreizh enlinenn e peurunvan., Lafolye
 1909 : An Teir C'hadAn Teir C'had enlinenn e peurunvan, Sant-Brieg, Ti moulerezh Sant Gwilherm • Ar Mevel laër
 1909 : Nozveziou an ArvorNozvezhioù an Arvor enlinenn e peurunvan, Sant-Gwilherm • Trubuilhou An Aotrou Gargam pe Torrou-penn an deiz kenta'r bloazTrubuilhoù an Aotroù Gargam enlinenn e peurunvan, Sant-Brieg, Pez-c'hoari farsus e daou Arvest
 1911 : Kentoc'h mervel !Kentoc'h mervel ! enlinenn e peurunvan, Bouteloup • Rimadellou Brezonek, Sant-Gwilherm
 1912 : Levrig-dourn trede-urz Sant Fransez, Presse libérale
 1913 : Sonjezonou devot evit pep deiz eus ar miz, Le Goaziou • Chomit er gear !Chomit er gêr ! enlinenn e peurunvan., Bouteloup, Redon
 1914 : Marvailhou evit ar Vretoned, Mouladurioù ar Bobl
 1919 : Kontaden evit Gouel an Holl-Zent, Mouez ar Vro.

Troidigezhioù
 1906-1907 : Ar Re-Wenn hag ar Re-C'hlaz, "romant" embannet e 38 rannAr Bobl : 1906-05, 1906-06, 1906-07, 1906-08, 1906-09, 1906-10, 1906-11, 1906-12, 1907-01, 1907-02, 1907-03 war Ar Bobl, niv. 88-128, troet diwar un dastumad kontadennoù, Les Contes de nos Pèresskrid orin e galleg, gant Paul Féval.
 1912 : Mao Kergarreg, an hini en doa great marchad gant an diaoul, diwar ur gontadenn e galleg gant Fañch an Uhel. Feiz ha Breiz.
 1920 : Pask Loull Vras, Mouez ar Vro (8 rann), troet diwar ur gontadenn gant Anatol ar Braz.
 1926 : Buhez Genovefa a Vraban, Emgleo Sant Iltud, troet diwar Genovefa (1810) gant Christoph von Schmid.

 Liammoù diavaez 
 Cahier gris appartenant à Jean-Marie Perrot et conservé dans le fonds du Barzaz Bro-Leon

 Notennoù ha daveoù 

Rummad:Glaoda ar Prad
Rummad:Skrivagnerien Breizh
Rummad:Skrivagnerien vrezhonek
Rummad:Troourien vrezhonek
Rummad:Ganedigezhioù 1875
Rummad:Marvioù 1926